Nikolai Pokrovski

thumb
Nikolai Nikolaievitx Pokrovski () politikari errusiar nazionalista eta Errusiar Inperioko azken Kanpo Arazoetako ministroa izan zen.

 Biografia 

 Lehen urteak 
Pokrovski San Petersburgon jaio zen. Moskuko Unibertsitate Inperialeko eta San Petersburgoko Unibertsitateko zuzenbide eskoletan ibili zen. 1889an Finantza Ministerioan hasi zen. 1902-1903an, Pokrovsky Ogasun Ministerioko Zerga Departamentuko presidenteordea izan zen (1904tik). 1906an Finantza ministrorde izendatu zuten, eta fiskalitate gaiak gainbegiratu zituen batez ere. 1914-1916an, Pokrovski Estatu Kontseiluko kide izan zen (Finantza ministrorde kargua 1914ko uztailera arte mantenduz). 1916ko urtarriletik azarora, Pokrovski estatu-kontrolatzaile izan zen.

Kanpo Arazoetako ministroa

1916ko azaroaren 30ean Kanpo Arazoetako ministro izendatu zuten. Boris Stürmerren oinordekoa izan zen, Alemaniarekiko bake itun baten alde, eta Anatoly Neratov Stürmerren ordezkoaren kargua hartu zuen. Egunkari ingeles batzuek Errusian germanofiloen asaldura behin betiko ezabatu izanaren seinaletzat hartu zuten haren izendapena; Rasputin eta bere lagunentzako porrota. Abenduaren 2an Duman egin zuen lehen hitzaldian, Pokrovskik Duma Inperialean iragarri zuen 1915eko Konstantinoplako Akordioak, Britainia Handiarekin eta Frantziarekin (geroago Italiak ere sinatua), Errusiaren eskubidea ezarri zuela azkenean estuguneetan eta Konstantinoplan. Abenduaren 12an, Alemaniako kantzilerrak, Theobald von Bethmann Hollweg-ek, Reichstagean emandako hitzaldi batean, Ententerekin negoziazioak hastea eskaini zuen herrialde neutral batean. Abenduaren 15ean, Pokrovskik esan zuen Errusiak ez zuela inoiz sinatuko bake itunik Erdialdeko Potentziekin, eta horrek txalo zaparrada sortu zuen Duman.

Pokrovskik kapital finantzario amerikarra Errusiako ekonomiara erakartzearen alde egin zuen. Finantza Ministerioaren laguntzarekin, Estatu Batuetara ekonomia eta finantza gaietarako batzorde berezi bat bidaltzea proposatu zuen. 1917ko urtarrilean, Pokrovskik dokumentu bat prestatu zuen, non AEBekin harreman estuak ezartzeko ideia defendatzen zuen, herrialde honek gerrari amaiera emateko izan zezakeen paper erabakigarriaren aurrean. Otsailaren 21etik aurrera tsarrari bidalitako oharrean, Pokrovskik Alemaniaren aurkako garaipena espero zuela adierazi zuen, eta 1917ko urrirako Konstantinoplan espedizio bat prestatzeko aukeraz galdetu zion. Ministroen Kontseiluak 1917ko martxoaren 10ean egindako bilkuran, Pokrovskrik gobernu osoaren dimisioa proposatu zuen. Duma eta Bloke Progresistarekin negoziatzera bidali zuten. Martxoaren 11n, Pokrovskik Blokearekin (Vasili Maklakov buru zuela) izandako negoziazioen berri eman zuen Ministroen Kontseiluaren bileran, Mariinsky jauregian. Blokea gobernuaren dimisioaren alde mintzatu zen.

Otsaileko Iraultzaren ondoren, Pokrovskik Errusiaren eta AEBen arteko Hurbilketa Ekonomikorako Laguntza Batzorde Errusiar-amerikarra zuzendu zuen. Urriko Iraultzaren ondoren, Pokrovskik Errusiatik emigratu zuen eta eskolak eman zituen Kaunaseko (Lituania) Vytautas Magnus Unibertsitatean, non 1930ean hil zen.

 Kargu politikoak 
Aurrekoa
Boris StürmerAnatoli Neratov (bitarteko)99x99pxErrusiako Inperioko Kanpo Arazoetako 16. ministroa
1916ko abenduaren 13 – 1917ko martxoaren 15Ondorengoa
Pavel Miliukov (Errusiako Behin-behineko Gobernuko Kanpo Arazoetako ministro bezala)Aurrekoa
Piotr Kharitonov96x96px 
Errusiako Inperioko Estatuaren 13. kontrolatzailea

1916ko otsailaren 7 – abenduaren 13Ondorengoa
Sergei Feodosiev

 Kanpo estekak 

Kategoria:Sanpetersburgotarrak
Kategoria:Errusiako ministroak
Kategoria:Errusiako noblezia
Kategoria:Errusiar nazionalistak